Efter succesen med sin anden bog, 'Uden sikker viden' (1994), valgte Michael Larsen at blive forfatter på fuld tid. Han valgte også at flytte til Nordsjælland, hvor han har stiftet familie.
Forfatteren debuterede i 1992 med den humoristiske stand-up roman 'Med livet i hælene'.
Med thrilleren 'Uden sikker viden' (1994) fik Michael Larsen sit gennembrud, både herhjemme men også internationalt. Bogen er oversat til en række sprog og medførte, at Michael Larsen nu er en af de mest oversatte danske forfattere. Den handler om journalisten Martin Molberg, der til tider påvirket af piller og spiritus forsøger at opklare omstændighederne omkring sin forlovedes død. Molberg udforsker sin egen psyke og seksualitet, og romanen er også blevet kaldt en slags tekno-krimi. Den er blevet solgt til filmatisering.
'Slangen i Sydney' (1994) og 'Femte sol brænder' (2000) befinder sig i også i krimi- og thrillergenren, begge handler om mord, der skal opklares. Førstnævnte blev i 2002 indstillet til The International IMPAC Dublin Literary Award.